उप्र : प्रमुख गृह सचिव, पुलिस महानिदेशक हटाए गए  
विपक्षी दलों की मांग के बीच उत्तर प्रदेश के गृह विभाग के प्रमुख सचिव तथा पुलिस महानिदेशक को पद से हटा दिया गया।
विपक्षी दलों की मांग के बीच उत्तर प्रदेश के गृह विभाग के प्रमुख सचिव तथा पुलिस महानिदेशक को पद से हटा दिया गया।
	आधिकारिक सूत्रों ने यहां बताया कि गृह विभाग के प्रमुख सचिव कुंवर फतेह बहादुर और पुलिस महानिदेशक बृजलाल को पद से हटा दिया गया है।
	गौरतलब है कि विभिन्न विपक्षी दलों ने चुनाव आयोग से इन अधिकारियों पर सत्तारूढ़ बहुजन समाज पार्टी के एजेंट की तरह काम करने का आरोप लगाते हुए कहा था कि राज्य के आगामी विधानसभा चुनाव को स्वतंत्र एवं निष्पक्ष ढंग से सम्पन्न कराने के लिए इन अफसरों को हटाना जरूरी है।
	इसके पूर्व, बहुजन समाज पार्टी के महासचिव सतीश चंद्र मिश्र ने भी देर शाम आयोजित संवाददाता सम्मेलन में चुनाव आयोग द्वारा फतेह बहादुर और बृजलाल को हटाए जाने का दावा करते हुए इसे अनुचित बताया था।